CELEX: 62009CA0423
Language: lv
Date: 2010-10-28 00:00:00
Title: Lieta C-423/09: Tiesas (piektā palāta) 2010. gada 28. oktobra spriedums ( Hoge Raad der Nederlanden (Nīderlande) lūgums sniegt prejudiciālu nolēmumu) — Staatssecretaris van Financiën/X BV (Kopējais muitas tarifs — Tarifu klasifikācija — Kombinētā nomenklatūra — Kaltēti dārzeņi (ķiploku galviņas), kas nav pilnībā dehidratēti)

18.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 346/19
            
         Tiesas (piektā palāta) 2010. gada 28. oktobra spriedums (Hoge Raad der Nederlanden (Nīderlande) lūgums sniegt prejudiciālu nolēmumu) — Staatssecretaris van Financiën/X BV
   
   (Lieta C-423/09) (1)
   
   (Kopējais muitas tarifs - Tarifu klasifikācija - Kombinētā nomenklatūra - Kaltēti dārzeņi (ķiploku galviņas), kas nav pilnībā dehidratēti)
   2010/C 346/31
   Tiesvedības valoda — holandiešu
   
      Iesniedzējtiesa
   
   
      Hoge Raad der Nederlanden
   
   
      Lietas dalībnieki pamata procesā
   
   
      Prasītājs: Staatssecretaris van Financiën
   
   
      Atbildētājs: X BV
   
   
      Priekšmets
   
   Lūgums sniegt prejudiciālu nolēmumu — Hoge Raad der Nederlanden — Komisijas 2003. gada 11. septembra Regulas (EK) Nr. 1789/2003 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā (OV L 281, 1. lpp.) un Komisijas 2004. gada 7. septembra Regulas (EK) Nr. 1810/2004 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā (OV L 327, 1. lpp.) interpretācija — Tādu kaltētu dārzeņu (ķiploku galviņas) tarifu klasifikācija, kas nav pilnībā dehidratēti un kas ievesti saldētā veidā
   
      Rezolutīvā daļa:
   
   Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu, kas grozīta ar Komisijas 2004. gada 7. septembra Regulu (EK) Nr. 1810/2004, I pielikumā ietvertā kombinētā nomenklatūra ir jāinterpretē tādējādi, ka ķiploki, kuri ir intensīvi kaltēti izmantojot īpašu apstrādi, kuras rezultātā produkts ir zaudējis visu vai gandrīz visu tajā esošo mitrumu, ietilpst kombinētās nomenklatūras tarifu apakšpozīcijā 0712 90 90, bet daļēji izkaltēti ķiploki, kuri ir saglabājuši svaigu ķiploku īpašības un pazīmes, ietilpst kombinētās nomenklatūras tarifu apakšpozīcijā 0703 20 00.
   
      (1)  OV C 24, 30.01.2010.